S-1598/2011

Mál þetta, sem dómtekið var 17. janúar sl., er höfðað með ákæru lögreglustjórans á Suðurnesjum, útgefinni 21. desember 2011, á hendur R-x-x S-x-x, kt. 000000-0000, Kirkjuvegi 52, Reykjanesbæ „Fyrir þjófnað, með því að hafa þann 27. september 2011, farið inn í verslunina Hagkaup, Reykjanesbæ og stolið Versace bright crystal ilmavatn (sic.) að verðmæti kr. 7.429-.

Telst háttsemi þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

K-kk-nf S-kk-nf, öryggisfulltrúi Hagkaupa, gerir skaðabótakröfu fyrir hönd Hagkaupa hf. kt. 000000-0000. Er þess krafist að ákærða verði gert að greiða 7.429 kr. ásamt vöxtum skv. 8. gr. vaxtalaga nr. 38/2001, frá tjónsdegi sem var 27. september 2011 en síðan dráttarvaxta (sic.) skv. 9. gr. sömu laga að liðnum mánuði frá birtingu kröfunnar til greiðsludags. Þá er krafist málskostnaðar að skaðlausu.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Samkvæmt framlögðu sakavottorði gekkst ákærði á árinu 2007 hefur undir sektargreiðslu hjá lögreglustjóra vegna fíkniefnabrots og ölvunaraksturs og var ákærði þá jafnframt sviptur ökurétti. Á árinu 2010 gekkst ákærði undir viðurlagaákvörðun, 30.000 króna sekt, fyrir þjófnað og hinn 10. janúar 2011 var ákærði dæmdur í eins mánaðar fangelsi, skilorðsbundið í tvö ár, fyrir þjófnað. Hinn 1. júlí 2011 var ákærði dæmdur í þriggja mánaða fangelsi, skilorðsbundið í tvö ár, fyrir hraðakstur, akstur undir áhrifum fíkniefna og þjófnað. Jafnframt var ákærði sviptur ökurétti í tvö ár. Um var að ræða hegningarauka að hluta til og þá var skilorðsdómurinn frá 10. janúar sama ár tekinn upp og ákærða gerð refsing í einu lagi fyrir bæði málin. Síðast eða 14. september 2011 gekkst ákærði undir sektargreiðslu fyrir að aka bifreið sviptur ökurétti.

Með broti sínu nú hefur ákærði rofið skilorð dómsins frá 1. júlí 2011. Ber því með vísan til 60. gr. almennra hegningarlaga að taka þann dóm upp og gera ákærða refsingu í einu lagi fyrir bæði málin með hliðsjón af ákvæðum 77. gr. sömu laga.

Við ákvörðun refsingar er litið til þess að ákærði hefur játað brot sitt greiðlega. Til refsiþyngingar er að ákærði hefur nú í þriðja sinn ítrekað brot gegn 244. gr. almennra hegningarlaga nr. 19/1940., sbr. 255. gr. sömu laga. Með hliðsjón af framangreindu þykir refsing hans hæfilega ákveðin fangelsi í fimm mánuði. Í ljósi sakarferils ákærða þykir ekki unnt að skilorðsbinda refsinguna.

Í ákæru er gerð grein fyrir bótakröfu, sem K-kk-nf S-kk-nf hefur gert fyrir hönd Hagkaupa hf. á hendur ákærða vegna þjófnaðar úr verslun fyrirtækisins. K-kk-nf S-kk-nf er öryggisfulltrúi Hagkaupa og hefur samkvæmt gögnum málsins ekki réttindi til málflutnings. Í málinu er einnig umboð F-kk-ef Á-kk-ef forstjóra Haga hf. til K-kk-ef S-kk-ef öryggisfulltrúa „vegna reksturs allra mála er varða Öryggisdeild fyrirtækisins og dótturfélög þess. Nær umboðið þetta meðal annars til allrar gagnaöflunar, matsbeiðna, kröfugerðar, samskipta við lögreglu, ákæruvald, og dómstóla.“

Um skaðabótakröfur í sakamáli fer eftir XXVI. kafla laga um meðferð sakamála og jafnframt eftir lögum um meðferð einkamála nr. 91/1991, eftir því sem við á. Samkvæmt 4. mgr. 17. gr. laga um meðferð einkamála nr. 91/1991 koma stjórnendur félaga, stofnana eða samtaka fram einir eða fleiri í sameiningu sem fyrirsvarsmenn slíkra aðila eftir því sem leiðir af almennum reglum. Samkvæmt 1. mgr. 2. gr. laga um lögmenn nr. 77/1998 segir að ef aðili fer ekki sjálfur með mál sitt fyrir dómi eða sá sem að lögum getur verið fyrirsvarsmaður hans í dómsmáli verði ekki öðrum en lögmanni falið að gæta þar hagsmuna hans. Gerð skaðabótakröfu er málssókn af hálfu þess sem hana setur fram og hluti af meðferð málsins fyrir dómi. Umræddan starfsmann brast bæði fyrirsvars- og málflutningshæfi til þess að setja fram bótakröfu í málinu. Ber því að vísa henni frá dómi ex officio.

Ekki hefur verið lagt fram yfirlit um sakarkostnað í málinu. Skipaður verjandi ákærða lýsti því yfir að hann krefðist ekki þóknunar vegna starfa sinna. Enginn sakarkostnaður hefur því hlotist af meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, R-x-x S-x-x, sæti fangelsi í fimm mánuði.

Bótakröfu Hagkaupa hf. er vísað frá dómi.

R-kvk-nf B-kvk-nf

Rétt endurrit staðfestir.

Héraðsdómur Reykjaness 2. febrúar 2012